《谢中政院判买住昂霄枉过予龙江寓隐》
元代·王逢

三年江馆闭斜曛，一日星轺下紫氛。老我已非佳子弟，壮公曾是故将军。

未央双阙云端见，长乐疏钟月下闻。还语中原檿丝尽，六宫知爱石榴裙。

作者简介：（1319—1388）元明间常州府江阴人，字原吉。元至正中，作《河清颂》，台臣荐之，称疾辞。避乱于淞之青龙江，再迁上海乌泥泾，筑草堂以居，自号最闲园丁。辞张士诚征辟，而为之划策，使降元以拒朱氏。明洪武十五年以文学录用，有司敦迫上道，坚卧不起。自称席帽山人。诗多怀古伤今，于张氏之亡，颇多感慨。有《梧溪诗集》七卷，记载元、明之际人才国事，多史家所未备。